Eelnõu

**NARVA LINNAVALITSUS**

**KORRALDUS**

Narva ………..2022 nr

**Kasutusloa andmine (Kaare tn 14)**

**1. ASJAOLUD JA MENETLUSE KÄIK**

23.11.2020 laekus ehitisregistri keskkonda läbi vaatamiseks Kaare tn 14 krundile püstitatud aiamajale ehitisregistri koodiga 120851082, majandushoonele ehitisregistri koodiga 121350322 kasutusloa taotlus nr 2011371/23497-1. Taotlusele on lisatud hoonete auditi aruanne A0920\_TJ\_Karare14\_2021-12-30“, koostaja FIE Inna Karjalainen, ehitiste auditi pädev isik Alexander Melnikov (kutsetunnistuse nr 142677). Auditi aruande kohaselt aiamaja ja majandushoone on ebaseaduslikult ehitatud 1999. aastal ja puudub projekt ja ehitusluba. Koos taotlusega esitatud auditi aruande hinnangu kohaselt „hoonedvastavad ehitamise ajal kehtinud normidele ja nõuetele, ei ole tuleohtlikud“. Ehitusseadustiku ja planeerimisseaduse rakendamise seaduse § 28 lg 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise audit asendab loa- või teavitamismenetluses ehitusprojekti. Ehitise auditi tellib omanik.

Ehitusseadustiku ja planeerimisseaduse rakendamise seaduse § 28 lg 2 kohaselt, kui nimetatud ehitis on valmis ja ehitusteatise või ehitusloakohustuslikke töid ei ole vaja teha, võib ehitisele anda kasutusloa või kasutamisest teavitada vastavalt ehitusseadustiku lisale 2.

23.11.2020 on ehitisregistri keskkonnas, koduleht www.ehr.ee, genereeritud kasutusloa eelnõu nr 2012371/21566, menetluse nr 238723, ning eelnõu on suunatud kooskõlastamiseks Päästeametile, geodeesia ja maakorralduse, arhitektuuri ja planeerimise ning järelevalve osakonnale.

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on ehitisregistri elektroonilise keskkonna kaudu puuduste kõrvaldamiseks tagastatud.

17.01.2022.a laekus ehitisregistri elektroonilisse keskkonda kõrvaldatud puudustega kasutusloa taotlus nr 2011371/23497-5 ning on genereeritud uus kasutusloa eelnõu nr 2012371/21566-5.

27.01.2022 kooskõlastasid ehitisregistri elektroonilises keskkonnas kasutusloa taotluse kõik kaasatud isikud. 21.01.2022.a Päästeameti Ida päästekeskus kooskõlastas ja selgitas oma kooskõlastust: „seoses sellega, et esimene KL taotlus oli 2020 aastal ning tehtud audit- tuleohutusaudit ei ole kohustuslik. Audit, mis koostas Inna Karjalainen on kontrollitud, tuleohutusnõuded vastavad nõutele. Dokumendid küttesüsteemide kohta kontrollitud“.

Seega, ehitusseadustiku § 55 kohaselt  Kaare tn 14 kinnistul olemasolevale aiamajale ja majandushoonele kasutusloa andmisest keeldumise põhjused puuduvad.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2

 kohaselt on järelevalve osakonna põhiülesandeks ehitus- ja kasutuslubade taotluste

 menetlemine ning linnavalitsuse vastavasisuliste korralduste ettevalmistamine, mille

 alusel toimub ehitusloa või kasutusloa andmine, muutmine, kehtetuks tunnistamine või

 andmisest keeldumine.

2.3. Ehitusseadustiku ja planeerimisseaduse rakendamise seaduse § 28 lõike 1 kohaselt enne

 2003. aasta 1. jaanuari ehitatud ehitisele võib anda ehitus- või kasutusloa või lugeda

 ehitamine või ehitise kasutamine teavitatuks, lähtudes ehitusseadustikus sätestatust ja arvestades käesolevast paragrahvist tulenevaid erisusi. Nimetatud ehitisele võib anda ehitus- või kasutusloa või lugeda ehitamine või ehitise kasutamine teavitatuks vastavalt ehitusseadustiku lisas 1 või 2 sätestatule.

2.4. Ehitusseadustiku § 51 lõike 1 kohaselt, kui kasutusloakohustusliku ehitise ehitusprojekt sisaldab ehitist, mille kasutamisest peab teavitama, siis asendab kasutusteatist kasutusluba.

**3. OTSUS**

Väljastada Kaare tn 14 krundil asuvale olemasoleva aiamajale ja majandushoonele kasutusluba.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär